Illejla saret l-inawgurazzjoni ta' terz tal-proġett ta' rinovazzjoni tal- Public Broadcasting Services (PBS) . Illum, propju l-aħħar Ġimgħa 'libera', qabel dik diġà mpenjata bid-dibattitu bejn Simon Busuttil u Louis Grech. Sabiħ tara l-PBS jieħu din l-ispinta 'l quddiem imma ċertu "kumbinazzjonijiet" xorta jibqgħu iħassbuni bla ma nixtieq. Ħa nirreferi għal tlieta biss: Fi żmien sitt xhur il-PBS filli kien "qed jaqa'" , filli ġie "qisu CNN" . Dan fi kliem xi persunaġġi li ġew intervistati. Interessanti din l-għaġla. Il-kumbinazzjoni tal-inawgurazzjoni illum, il-Ġimgħa – kumbinazzjoni minuti qabel jibda Xarabank tal-WE. B'hekk Xarabank jibqa' jissemma bħala "l-ewwel programm taħt is-sistema l-ġdida" Minflok PBS xandar programm speċjali dwar l-inawgurazzjoni, intuża programm privat bħala pjattaforma. Kif ser jitqasam d-dħul tar-reklamar illejla bejn l-istruttura tal-privat u dik pubblika? Ir-referenzi sottili lejn il-proġetti mwettqa taħt Gvernijiet Nazzjonalisti kkumparat mas-satira waqt "TV Hemm" dwar il-Partit Laburista hija kurjuża u fl-istess ħin tfakkarni fil-partiġġjaniżmu nvadenti u agressiv. Il-propaganda partiġġjana tinħass iktar qawwija fi kliem il-Prim Ministru meta qal: Nistaqsi… xi tfisser eżatt dik il-" we " u kif tintuża fit-tielet paragrafu? Aħjar nidħak! Jekk ir-referenza lejn il-PN hija minnha, allura vera qed immissu l-qiegħ meta f'okkażjoni, suppost prestiġġjuża ngħamlu propaganda partiġġjana. Fl-aħħarnett, din il-moda li nawguraw fażijiet ta' proġetti u mhux il-proġett komplut, hija tassew mera tas-sitwazzjoni redikola ta' kif qed jitmexxu l-proġetti issa li l-elezzjoni qorbot. Fażijiet mill-proġett ta' Piano, fażijiet mill PBS, fażijiet, fażijiet. Filwaqt li nifraħ quddiem dan it-tip ta' żvilupp fl-oqsma tal-midja, nittama li l-ewwel u qabel kollox tiġi rrinovata l-attitudni li tħallat il-politika partiġġjana anki ma' dawn it-tip ta' investimenti u ma' dawn l-istrutturi.